Komission asetus (EY) N:o 2756/1999, annettu 22 päivänä joulukuuta 1999, Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun neuvoston asetuksen (EY) N:o 1294/1999 liitteen I muuttamisesta



Virallinen lehti nro L 331 , 23/12/1999 s. 0043 - 0044



KOMISSION ASETUS (EY) N:o 2756/1999, annettu 22 päivänä joulukuuta 1999, Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun neuvoston asetuksen (EY) N:o 1294/1999 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Jugoslavian liittotasavaltaan liittyvien varojen jäädyttämisestä ja sijoitusten kieltämisestä sekä asetusten (EY) N:o 1295/98 ja (EY) N:o 1607/98 kumoamisesta 15 päivänä kesäkuuta 1999 annetun neuvoston asetuksen (EY) N:o 1294/1999(1), sellaisena kuin se on muutettuna komission asetuksella (EY) N:o 1970/1999(2), ja erityisesti sen 8 artiklan 1 kohdan a alakohdan, sekä katsoo seuraavaa: 1) Neuvosto laati luettelon henkilöistä, jotka toimivat tai väittävät toimivansa Jugoslavian liittotasavallan hallituksen tai Serbian tasavallan hallituksen puolesta tai nimissä, kun se antoi asetuksen (EY) N:o 1294/1999, ja liitti luettelon kyseeseen asetukseen liitteeksi I. 2) Kyseinen luettelo oli sama kuin luettelo henkilöistä, joihin yhteisessä kannassa 1999/318/YUTP tarkoitettua maahantulokieltoa sovellettiin(3). 3) Myöhemmin neuvosto muutti päätöksellä 1999/612/YUTP(4) luetteloa henkilöistä, joihin maahantulokieltoa sovelletaan. 4) Muutokset kuvastavat Jugoslavian liittotasavallan hallituksessa elokuussa 1999 tapahtuneita muutoksia; varapääministeri Radonja Minicin ja kauppa- ja matkailuministeri Djordje Siradovicin nimet poistetaan ja luetteloon hallitusta lähellä olevista henkilöistä, joiden toiminta tukee presidentti Milosevicia, lisätään tiettyjä henkilöitä. 5) On suotavaa varmistaa, että ne henkilöt, joihin maahantulokieltoa sovelletaan, mukaan lukien hallitusta lähellä olevat henkilöt, joiden toiminta tukee presidentti Milosevicia, eivät voi saada varoja yhteisöltä, koska kyseisten henkilöiden katsotaan toimivan Jugoslavian liittotasavallan hallituksen tai Serbian tasavallan hallituksen puolesta tai nimissä. 6) Heinäkuun 16 päivänä 1999 päivätyllä kirjeellä Olivera Matic pyysi, että hänen nimensä poistetaan niiden henkilöiden luettelosta, jotka toimivat tai väittävät toimivansa Jugoslavian liittotasavallan hallituksen tai Serbian tasavallan hallituksen puolesta tai nimissä(5). Komissio päätteli kuitenkin, että perusteet eivät ole riittävät Olivera Maticin poistamiselle niiden henkilöiden luettelosta, jotka toimivat tai väittävät toimivansa Jugoslavian liittotasavallan hallituksen tai Serbian tasavallan hallituksen puolesta tai nimissä. 7) Tässä asetuksessa säädetyt toimenpiteet ovat neuvoston asetuksen (EY) N:o 1294/1999 9 artiklassa tarkoitetun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1294/1999 liite I seuraavasti: 1. otsikon "Jugoslavian liittotasavallan hallitus" alle - lisätään seuraavien henkilöiden nimet ja toimenkuvat: Beko Milan, talousministeri (aikaisemmin Zastavan johtaja) Djokic Nenad, entinen jäsen Eric Milovan, sisäisen kaupan ministeri Gojkovic Maja, varapääministeri (aikaisemmin "Serbian hallitus" -otsikon alla) Jojic Petar, oikeusministeri Markovic Ivan, televiestintäministeri (aikaisemmin Jugoslavian vasemmistopuolueiden liiton tiedottaja) Mirkovic Cedomir, kansainvälisestä kulttuuri- ja tiedeyhteistyöstä vastaava ministeri Nikcevic Zelidrag, salkuton ministeri Nikolic Tomislav, varapääministeri (aikaisemmin "Serbian hallitus" -otsikon alla) Sljapic Nada, kehitys-, tiede- ja ympäristöministeri Velickovic Nebojsa, salkuton ministeri Vucic Borka (yhteistyöstä kansainvälisten rahoitusjärjestöjen kanssa vastaava ministeri (aikaisemmin Beogradska Bankan johtaja) Vujovic Zoran, salkuton ministeri, - seuraavien henkilöiden toimenkuvaa muutetaan: Filipovic Rade, entinen talousministeri Knezevic Zoran, entinen oikeusministeri Radojevic Dojcilo, entinen televiestintäministeri Zelenovic Jagos, entinen kehitys-, tiede- ja ympäristöministeri, - poistetaan seuraavien henkilöiden nimet ja toimenkuvat: Minic Radonja, Jugoslavian liittotasavallan hallituksen varaministeri Siradovic Djordje, Jugoslavian liittotasavallan hallituksen kauppa- ja matkailuministeri 2. muutetaan seuraavien henkilöiden toimenkuvat otsikon "Serbian hallitus" alla: Gojkovic Maja, entinen salkuton ministeri Nikolic Tomislav, entinen varapääministeri; 3. otsikon "hallitusta lähellä olevat henkilöt, joiden toiminta tukee presidentti Milosevicia" - lisätään seuraavien henkilöiden nimet ja toimenkuvat: Babic Momcilo, Serbian sosialistipuolueen toimeenpanevan neuvoston jäsen Djokovic Milan, Kragujevacin ja Sumadijan demokraattisen isänmaallisen liikkeen puheenjohtaja Djolic Gvozdan, Serbian sosialistipuolueen paikallisjohtaja, Aleksandrovac Lekovic Bane, varatoimitusjohtaja, GENEX Simanovic Vojislav, toimitusjohtaja, PKB Suvakovic Uros, Serbian sosialistipuolueen toimeenpanevan neuvoston jäsen Vitezovic Milorad, päätoimittaja, RTS Zaric Sinisa, johtaja, World Trade Centre Belgrad Zecevic Mirjana, markkinointijohtaja, Politika, - muutetaan seuraavien henkilöiden toimenkuvat: Bozovic Radoman, toimitusjohtaja, GENEX, - poistetaan seuraavien henkilöiden nimet ja toimenkuvat: Beko Milan (johtaja, Zastava) Markovic Ivan (Jugoslavian vasemmistopuolueiden liiton tiedottaja) Vucic Borka (johtaja, Beogradska Banka). 2 artikla Tämä asetus tulee voimaan sinä päivänä, kun se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1999. Komission puolesta Christopher PATTEN Komission jäsen (1) EYVL L 153, 19.6.1999, s. 63. (2) EYVL L 244, 16.9.1999, s. 39. (3) EYVL L 123, 13.5.1999, s. 1. (4) EYVL L 242, 14.9.1999, s. 32. (5) Englannin pankin (herra Gammon) 8. syyskuuta 1999 päivätyllä kirjeellä komissiolle välitetty kirje.